
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 123
din 26 iunie 2014
privind aprobarea deplasării Asociaţiei Corale „Vox Animi” în Cracovia, Polonia,

în perioada 8-11 august 2014, pentru reprezentarea Municipiului Sighişoara la Festivalul Coral Internaţional – Summer Art Festival Krakow
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.960/III/12.06.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de invitaţia primită de Asociaţia Corală „Vox Animi” de la MUZSA Festival Organising Office Ltd. în colaborare cu Federaţia Internaţională de Cânt Coral À Coeur Joie şi Asociaţia Română de Cânt Coral de a participa în Cracovia, Polonia, în perioada 8-11 august 2014, pentru reprezentarea Municipiului Sighişoara şi a zonei Centru a României la Festivalul Coral Internaţional – Summer Art Festival Krakow; 

Văzând adresa nr. 19/7.05.2014 a Asociaţiei Corale „Vox Animi”, înregistrată la Municipiul Sighişoara cu nr. 10.219 din 7.05.2014, cu solicitarea acordării unui sprijin financiar pentru acoperirea cheltuielilor necesare deplasării în Cracovia, Polonia, în vederea participării la Festivalul Coral Internaţional – Summer Art Festival Krakow, organizat în perioada 8-11 august 2014;

Luând în considerare faptul că Direcţia Economică din cadrul Municipiului Sighişoara a  confirmat existenţa disponibilităţii bugetare, constând în suma de 4.500 lei, ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;


Având în vedere Raportul de specialitate nr. 12.961/12.06.2014 al Serviciului Relaţii Publice, prin care se propune şi se justifică oportunitatea deplasării Asociaţiei Corale „Vox Animi”, în oraşul Cracovia, Polonia, în perioada 8-11 august 2014, pentru reprezentarea Municipiului Sighişoara la Festivalul Coral Internaţional – Summer Art Festival Krakow, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. 6 lit. „a” pct. 4, alin. 9, art. 45 alin. 2 şi a art. 115 alin. 1 lit „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă deplasarea Asociaţiei Corale „Vox Animi”, în oraşul Cracovia - Polonia, în perioada 8-11 august 2014, pentru reprezentarea Municipiului Sighişoara la Festivalul Coral Internaţional – Summer Art Festival Krakow.
Art. 2.
 Se aprobă alocarea din bugetul local a sumei de 4.500 lei pentru suportarea cheltuielilor necesare cu deplasarea Asociaţiei Corale „Vox Animi”, la Festivalul Coral Internaţional – Summer Art Festival Krakow, în perioada 8-11 august 2014, în Cracovia-Polonia, pentru reprezentarea Municipiului Sighişoara la acest festival, sumă care se va achita la întoarcerea din deplasare, în baza comenzilor sau a contractelor de achiziţii publice încheiate între Municipiul Sighişoara prin intermediul Biroului achiziţii, accesare fonduri EU şi managementul proiectelor şi furnizorii de produse, prestatorii de servicii sau executanţii de lucrări.
Art.3. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Serviciul Relaţii Publice, Direcţia Economică, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Asociaţia Corală „Vox Animi”.
Art.4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

          Bontea Adrian 

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Direcţia Economică;

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Compartimentul Juridic;

  1 ex. Asociaţia Corală „Vox Animi”.
11 ex. 
A.F./G.V.
